แบงก์กำไร Q2/62 – ครึ่งปีแรก (ทรุด)           
เข้าสู่ฤดูกาลประกาศผลการดำเนินงานช่วง Q2/62 และงวดครึ่งปีแรก ของบริษัทจดทะเบียนที่เริ่มในกลุ่มธนาคารพาณิชย์ทั้ง 11 แห่ง ได้มีการประกาศออกมาครบถ้วนเรียบร้อย
เข้าสู่ฤดูกาลประกาศผลการดำเนินงานช่วง Q2/62 และงวดครึ่งปีแรก ของบริษัทจดทะเบียนที่เริ่มในกลุ่มธนาคารพาณิชย์ทั้ง 11 แห่ง ได้มีการประกาศออกมาครบถ้วนเรียบร้อย
29 ก.ค. 2562

เส้นทางนักลงทุน
เข้าสู่ฤดูกาลประกาศผลการดำเนินงานช่วงไตรมาส 2/2562 และงวดครึ่งปีแรก ของบรรดาบริษัทจดทะเบียน (บจ.) ที่เริ่มในกลุ่มธนาคารพาณิชย์ทั้ง 11 แห่ง ได้มีการประกาศออกมาครบถ้วนเรียบร้อยไปแล้ว
ก็พบว่าภาพรวมผลการดำเนินงานของธนาคารพาณิชย์รวมทั้ง 11 แห่ง ช่วงไตรมาส 2 ปี 2562 ทำกำไรสุทธิรวม 53,382.40 ล้านบาท เทียบกับช่วงเดียวกันของปีก่อนมีกำไรสุทธิ 53,403.61 ล้านบาท ลดลง 0.34% ขณะที่งวดครึ่งปีแรกทำกำไรสุทธิรวม 109,333.43 ล้านบาท เทียบกับช่วงเดียวกันของปีก่อนมีกำไรสุทธิ 106,154.18 ล้านบาท เพิ่มขึ้น 0.03% สำหรับภาพรวมถือว่าทรงตัว
ขณะที่ผลประกอบการรายตัวกำไรสุทธิส่วนใหญ่ “ทรงกับทรุด” ตามที่หลายฝ่ายคาดการณ์กันไว้…โดยเฉพาะ “แบงก์ใหญ่” นั่นเอง
ทั้งนี้จากผลประกอบการของธนาคารพาณิชย์ทั้ง 11 แห่ง พบว่า 3 แบงก์ที่สามารถทำกำไรสุทธิเติบโตทั้งช่วงไตรมาส 2 และงวดหกเดือน คือ BAY, KTB และ BBL 
ธนาคารกรุงศรีอยุธยา จำกัด (มหาชน) หรือ BAY รายงานผลการดำเนินงานไตรมาส 2 ปี 2562 มีกำไรสุทธิ 7,010.19 ล้านบาท หรือ 0.95 บาทต่อหุ้น จากงวดเดียวกันของปีก่อน 6,273.33 ล้านบาท ส่งผลให้งวด 6 เดือน มีกำไรสุทธิ 19,746.94 ล้านบาท หรือ 2.68 บาทต่อหุ้น จากงวดเดียวกันของปีก่อน 12,487.90 ล้านบาท หรือ 1.70 บาทต่อหุ้น ปัจจัยขับเคลื่อนผลการดำเนินงานที่แข็งแกร่ง มาจากการเพิ่มขึ้นของรายได้ที่มิใช่ดอกเบี้ย โดยมีปัจจัยหลักมาจากการบันทึกกำไรจากการขายหุ้น จำนวนร้อยละ 50 ของบริษัท เงินติดล้อ จำกัด ในไตรมาส 1/2562 และการเพิ่มขึ้นของรายได้ดอกเบี้ยสุทธิสะท้อนการขยายตัวเงินให้สินเชื่อที่แข็งแกร่งในครึ่งแรกของปี 2562
ธนาคารกรุงไทย จำกัด (มหาชน) หรือ KTB รายงานผลการดำเนินงานไตรมาส 2 ปี 2562 มีกำไรสุทธิ 8,169.68 ล้านบาท หรือ 0.58 บาทต่อหุ้น จากงวดเดียวกันของปีก่อน 7,707.83 ล้านบาท หรือ 0.55 บาทต่อหุ้น ส่งผลให้งวด 6 เดือน มีกำไรสุทธิ 15,470.76 ล้านบาท หรือ 1.11 บาทต่อหุ้น จากงวดเดียวกันของปีก่อน 14,494.36 ล้านบาท หรือ 1.04 บาทต่อหุ้น เป็นผลจากรายได้ดอกเบี้ยที่เพิ่มสูงขึ้น และการตั้งสำรองที่ลดลงมาก
ธนาคารกรุงเทพ จำกัด (มหาชน) หรือ BBL รายงานผลการดำเนินงานไตรมาส 2 ปี 2562 มีกำไรสุทธิ 9,347.01 ล้านบาท หรือ 4.90 บาทต่อหุ้น จากงวดเดียวกันของปีก่อน 9,194.25 ล้านบาท หรือ 4.82 บาทต่อหุ้น ส่งผลให้งวด 6 เดือน มีกำไรสุทธิ 18,375.30 ล้านบาท หรือ 9.63 บาทต่อหุ้น จากงวดเดียวกันของปีก่อน  18,198.91 ล้านบาท หรือ 9.53 บาทต่อหุ้น เนื่องจากทั้งรายได้ดอกเบี้ย และรายได้ที่ไม่ใช่ดอกเบี้ยเพิ่มขึ้น พร้อมการตั้งสำรองลดน้อยลง
ส่วนแบงก์ที่กำไรสุทธิลดลงทั้งไตรมาส 2 และงวด 6 เดือน เมื่อเทียบกับช่วงเดียวกันของปีก่อน ได้แก่ SCB, KKP, TMB, LHFG, TCAP, KBANK 
อีกสองแบงก์อย่าง TISCO ไตรมาส 2 กำไรสุทธิเพิ่ม 14.20% แต่ครึ่งปีแรกกำไรสุทธิลดลง 0.84% และ CIMBT ไตรมาส 2 กำไรสุทธิลดลง 45.13% แต่ครึ่งปีแรกกำไรสุทธิเพิ่ม 19.39%
สำหรับรายละเอียดตัวเลขผลประกอบการช่วงไตรมาส 2 และงวด 6 เดือน สิ้นสุดวันที่ 30 มิถุนายน 2562 ดูจากตารางประกอบ 
เท่ากับว่าจากตัวเลขผลประกอบการภาพรวมทั้งไตรมาส 2 และครึ่งปีแรก  ถือว่า กลุ่มแบงก์ยังทรุด เพราะส่วนใหญ่ต่างปรับลดลง
ถึงแม้ว่าทางด้านกำไรสุทธิทางธนาคารจะลดลง แต่ทางธนาคารบางแห่งยังคงควบคุมคุณภาพสินทรัพย์ อย่างสินเชื่อที่ไม่ก่อให้เกิดรายได้ (NPL) อยู่ในระดับดีอยู่ เพราะลดลงจากไตรมาสก่อน อย่าง BAY ลดลงมาที่ 1.96% จาก 1.99% ต่อมา TMB ลดลงมาที่ 2.74% จาก 2.81% ต่อมา LHFG ลดลงมาที่ 1.85% จาก 2% และ KBANK  ลดลงมาที่ 3.40% จาก 3.44%
ทั้งนี้ด้วยหนี้เสียลดลง นับว่าทางธนาคารมีการจัดการหนี้ได้อย่างมีประสิทธิภาพมากขึ้น!!!
…

